CELEX: 32014R0111
Language: et
Date: 2014-02-04 00:00:00
Title: Komisjoni rakendusmäärus (EL) nr 111/2014, 4. veebruar 2014 , teatavate kaupade klassifitseerimise kohta kombineeritud nomenklatuuris

7.2.2014   
            
            
               ET
            
            
               Euroopa Liidu Teataja
            
            
               L 38/16
            
         
      KOMISJONI RAKENDUSMÄÄRUS (EL) nr 111/2014,
   4. veebruar 2014,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõike 6 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EMÜ) nr 2913/92 artikli 12 lõike 6 kohaselt tugineda veel kolme kuu vältel pärast käesoleva määruse jõustumist.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 4. veebruar 2014
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
         
      
   
   
      (1)  EÜT L 256, 7.9.1987, lk 1.
   
      (2)  Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik (EÜT L 302, 19.10.1992, lk 1).
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Seadmes on ühendatud vedelkristallkuvariga (LCD) värvimonitor ja puutetundlik pealispind (nn „puuteekraan”), mille ekraani diagonaali pikkus on umbes 38 cm (15 tolli) ning mille
                  
                              —
                           
                           
                              loomulik eraldusvõime on 1 024 × 768 pikslit;
                           
                        
                              —
                           
                           
                              toetatud eraldusvõimed on 640 × 350, 720 × 400, 640 × 480, 800 × 600 ja 1 024 × 768 pikslit;
                           
                        
                              —
                           
                           
                              kuvasuhe on 4:3;
                           
                        
                              —
                           
                           
                              piksli samm on 0,297 mm;
                           
                        
                              —
                           
                           
                              näiv heledus on 250 cd/m2;
                           
                        
                              —
                           
                           
                              horisontaalne vaatenurk on 120° ja vertikaalne vaatenurk on 100°;
                           
                        
                              —
                           
                           
                              reaktsiooniaeg on 17 ms;
                           
                        
                              —
                           
                           
                              kontrastisuhe on 400:1
                           
                        
                              —
                           
                           
                              ning millel on toite- ja juhtnupud.
                           
                        Seadmel on järgmised liidesed:
                  
                              —
                           
                           
                              D-pesa (D-sub),
                           
                        
                              —
                           
                           
                              USB-liides ja RS-232-liides puuteekraani ühendamiseks automaatse andmetöötlusseadmega.
                           
                        Seadmel on kallutus- ja pöördmehhanismiga alus ning mittepeegeldav pealispind.
                  Monitor esitatakse tollile kasutusvalmina, näiteks müügi- ja kliendiinfo terminalidesse. Puuteekraan võimaldab kasutajatel nendesse terminalidesse andmeid sisestada. Monitoril saab kuvada signaale automaatsest andmetöötlusseadmest.
               
               
                  8528 51 00
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, XVI jaotise märkusega 3 ning CN-koodide 8528 ja 8528 51 00 sõnastusega.
                  Seade on liitseade, mis täidab nii rubriiki 8471 kuuluva XY-koordinaatide sisendseadme kui ka rubriiki 8528 kuuluva monitori funktsioone. Lisaks teabe kuvamisele võimaldab seade kasutajatel ka andmeid sisestada. Arvestades seadme konstruktsiooni, kontseptsiooni ja objektiivseid omadusi, nimelt suutlikkust täita ülesandeid sisendseadmest sõltumatult, on kuvamisfunktsioon XVI jaotise märkuse 3 tähenduses seadme põhifunktsioon. Arvestades seadme objektiivseid omadusi, näiteks kuvasuhet, pikaajaliseks lähedalt vaatamiseks sobivat piksli sammu, näivat heledust, tavaliselt automaatsetes andmetöötlussüsteemides kasutatavaid liideseid, kallutus- ja pöördmehhanisme ning mittepeegeldavat pealispinda, on monitor üksnes või peamiselt rubriiki 8471 kuuluvates automaatsetes andmetöötlussüsteemides kasutatavat tüüpi.
                  Seega tuleb seade klassifitseerida CN-koodi 8528 51 00 alla muu monitorina, mida kasutatakse üksnes või peamiselt rubriiki 8471 kuuluvas automaatses andmetöötlussüsteemis.